हिन्दी

हिन्दी भारतका संविधान अन्सारअ भारतको पैल्लो राष्ट्र भाषा हो रे यो भाषा भारतका बहुसंख्यक जनता प्रयोग अद्द्या भाषा लै हो। हिन्दी मुख्य रूपले उत्तर तथा मध्य भारतका भूभागअनमी बोलिन्छे। सन् २६ जनवरी १९६५ मी हिन्दीलाइ भारतका आधिकारिक भाषाको मान्यता दिइयाः थ्यो।

चिनियाँ पछा हिन्दी विश्वमी सबहै बढ्ता मान्सुअन बठेइ मातृभाषाका रूपमी बोलीनेइ भाषा हो। भारत तथा और देशमी ६० करोड (६०० मिलियन) है बढ्ता मान्सुअन हिन्दी प्रयोग अद्दान। फिजी, मौरिशस, गुयाना, तथा सुरिनामका भौत जनता दैनिक रूपमी हिन्दी प्रयोग अद्दान।

भाषाविदअन हिन्दी तथा उर्दू भाषालाइ यकै भाषा माण्णान। हिन्दी देवनागरी लिपिमी लेखिन्छे तथा शब्दावलि मी भौत मात्रामी संस्कृत भाषाबठेइ आयाः आँखर छन। उर्दू नास्तालिक लिपिमी लेखिन्छे रे यैकि शब्दावलि मी जेसा जसा फारसि तथा अरबि भाषाअनको प्रभाव धेकीन्छ। व्याकरणका दृष्टिकोणले उर्दू तथा हिन्दी मी लगभग शत-प्रतिशत समानता छन् - केवल कसै खास क्षेत्रमी शब्दावलिका श्रोतका हिसाबले फरक पायीन्छ। उर्दूमी केयि खास उच्चारण अरबि तथा फारसिबठेइ लिइयाः हनाले फारसि तथा अरबिका केयि व्याकरणीय संरचना लै उर्दूमी प्रयोग हनान।

व्युत्पत्ति
हिन्दी आँखर को प्रयोग मूल रूप मी सिन्धु-गङ्गा का मैदानि इलाका मी रन्या मान्सअन लाइ बोलौनाइ अरियाः थ्यो। यो आँखर पुरातन फारसि का  Hindī (इरानि फारसि उच्चारण: Hendi) बठेइ आयाः हो, जै को माने "हिन्द (भारत) का या भारत सित सम्बन्ध राख्द्या" भँण्ण्या हन्छ।

पैली का और नाउँ हिन्दवी (Hindavī ) या हिन्दुई (Hinduī) ( "का या हिन्दु/भारतीय मान्स सित सम्बन्ध राख्द्या") लै कभै काइ प्रयोग मी थ्या, उदाहरण खिलाइ अमीर खुसरो का साहित्य मी।

दुइ शब्दावलि "हिन्दि" रे "हिन्दु" कि उत्पत्ति का विषय मी खोज अरन्ज्याँ पुरानि फारसि भाषा सित सम्बन्ध जोड़ीन्छ। पुरानि फारसि भाषा मी यिन आँखर कि उत्पत्ति संस्कृत आँखर सिन्धु  बठेइ भयाः हो, सिन्धु यक नदि हो। यिसै शब्दावलि को ग्रीक रूप "इण्डस" (नदि खिलाइ) रे "इण्डिया" (नदि का जमीन खिलाइ) हन।

सन्दर्भ सामग्रीअन

भाइरा लिङ्कअन

श्रेणी:भारतका भाषाअन